ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ሰራዊት ኢትዮጵያ ንከተማ መቐለ ከምዝተቖጻጸራ ገሊጹ 28 ሕዳር 2020 ምንጪ ስእሊ, Getty Images ቀዳማይ ምኒስተር ኣቢይ ኣሕመድ፡ ኣብ ፈይስ ቡክ ሰራዊት ፈደራል ንከተማ መቐለ ከምዝተቖጻጸራ ሓቢሩ። ኤታ ማጆር ሓይልታት ምክልኻል ኢትዮጵያ ጀነራል ብርሃኑ ጁላ እውን ከተማ መቐለ ምሉእ ብምሉእ ኣብ ትሕቲ ሰራዊት ኢትዮጵያ ከምዝኣተወት ገሊጹ። ዶር ኣቢይ "ሰላማውያን ሰባት ከይተተንከፉን ከተማታትናን ቅርስታትናን ከይተሃስዩ" ከተማ መቐለ ኣብ ትሕቲ ቁጽጽር ሰራዊት ፈደራል ከምዝኣተወት ብምሕባር ኣብ ኵናት ንዝዓነወ መሰረተ ልምዓት ብቕልጡፍ ብምጽጋን ኣብ ኣገልግሎት ህዝቢ ከምዝውዕል ቃል ይኣቱ ኢሉ። ንምትሓዝ መቐለ ብዝምልከት ብወገን መንግስቲ ክልል ትግራይ ዛጊት ዝተዋህበ ሓበሬታ የሎን። ኣብ ትግራይ ኣገልግሎት ስልክን ኢንተርነትን ተቛሪጹ ብምህላው ዝኾነ ሓበሬታ ብናጻ ኣካል ክረጋገጽ ኣጸጋሚ ኮይኑ ጸኒሑ ኣሎ። ኣብዚ ሎሚ ዝተኻየደ ደብዳብ ክንደይ ሰባት ተጎዲኦም ክኾኑ ከምዝኽእሉ ኣይተፈልጠን። ቀዳማይ ምኒስተር ኣቢይ ግን ሰላማውያን ሰባት ከይተተንከፉን ቅርስታት ከይተጎድአን ከተማታት ትግራይ ኣብ ቁጽጽር ከምዝወዓላ ሓቢሩ። ሎሚ ኣብ ቀትሪ ከተማ መቐለ ብነፈርትን ከቢድ ብረትን ከምዝተደብደበት መሰኻኽር ዓይኒ ንቢቢሲ ገሊጾም ነይሮም። ቀዳማይ ሚኒስትር ኣብዪ ኣሕመድ ዝወሰዶ ሳልሳይን ናይ መወዳእታን ምዕራፍን ስርሒት 'ምኽባር ሕጊ' ምዃኑ ብምግላጽ፡ ሰራዊቱ ናይ መወዳእታ ስጉምቲ ክወስዱ ብሓሙስ መምርሒ ከም ዝሃበ ይዝከር። እቲ መጥቃዕቲ ከቢድ ብረት ካብ ረፋድ ሰዓት 10: 00 ብኣቆጻጽራ ኤውሮጳ ከም ዝጀመረ ንድሕነቱ ሽሙ ክዕቀብ ዝሓተተ ተቐማጢ እታ ከተማ ተዛሪቡ። ክልላዊ ቴሌቪዥን ትግራይ ኣብ ዘሕለፎ ጸብጻብ፡ ሎሚ ረፋድ ኣብታ ልዕሊ 500 ሽሕ ህዝቢ ዝነብረላ ከተማ መቐለ ብኸቢድ ብረት ደብዳብ ይፍጸም ከም ዘሎ ክገልጽ እንከሎ፡ ትማሊ'ውን ብዙሓት ከባቢታት እታ ከተማ ብነፋሪት ከም ዝተደብደበ ገሊጹ። ብርክት ዝበላ ከተማታት ትግራይ ከም ዝተቖጻጸረ ዝገልጽ ሰራዊት ምክልኻል ኢትዮጵያ ብወገኑ፡ ካብ ከተማ መቐለ ንኣንፈት ሰሜን እትርከብ ከተማ ውቕሮን ካልኦትን ከም ዝሓዘ ሌተናል ጀነራል ሓሰን ኢብራሂም ገሊጹ ነይሩ። መራሕቲ ትግራይ ምስ መንጎኛታትን ሰብመዚ ኢትዮጵያን ክዘራረቡ ቅሩባት ምዃኖም ገሊጾም ቅልውላው ትግራይ፡ ሰራዊት ኢትዮጵያ ብርክት ንዝበላ ከተማታት ትግራይ ተቖጻጺረ ይብል ወተሃደራት ኢትዮጵያ ናብ ሱዳን ዝሰግሩ ስደተኛታት ብምኽልካሎም ይኽሰሱ እንታይ እዋናዊ ሓበሬታ ኣሎ?
